Pieter Post (arsjitekt)

**Pieter Post** (Haarlim, doopt 1 maaie 1608 - De Haach, 2 maaie 1669) wie in Nederlânske arsjitekt en keunstskilder. Hy waard yn 1645 de hofarsjitekt fan steedhâlder Frederik Hendrik en Amalia fan Solms. Post kin beskôge wurde as in belangrike fertsjintwurdiger fan it Hollânsk klassisisme, mei Jacob van Campen, Philip Vingboons en Arent van 's-Gravesande. Hy krige opdrachten fan ferskate Hollânske stedsbestjoeren.

## Biografy
Post wie de soan fan in Leidske glesker. Hy waard ynearsten keunstskilder, lykas syn jongere broer Frans. Nei in oantal jierren yn Haarlim wurksum west te hawwen as skilder, kaam er yn tsjinst by Jacob van Campen en assistearre er by de bou fan it Mauritshûs (De Haach), yn opdracht fan Johan Maurits fan Nassau-Siegen, en it Huygenshuis en Hofwijck van Constantijn Huygens. Nei 1640 krige Post hieltyd mear selsstannige opdrachten. Syn ynfloed op it wurk fan Jacob van Campen mei net ûnderskat wurde en is ûnderwerp fan diskusje.

Pieter Post wurke mooglik as bouopsichter of tekener oan Huis Honselaarsdijk - it meast ambisjeuze fan alle Oranjepaleizen - en Huis ter Nieuwburch yn Rijswijk. Guon skriuwers litte it foarkomme dat Pieter Postlykas syn broer Frans yn Brazilië west hat, mar dat is hiel ûnwierskynlik. Der is ek gjin inkelde oanwizing dat Pieter Post út Hollân wei ûntwerpen foar Mauritsstêd levere hawwe soe. 

Yn 1651 publisearre Post in achttal gravueres nei oanlieding fan de begraffenis fan steedhâlder Frederik Hendrik. Cornelis Ryckwaert wie in meiwurker en learling fan Post. De dochter fan Pieter Post troude mei Frederik Ruysch, de Amsterdamske anatoom-biolooch-samler.

Post hearde by de freonerûnte fan Constantijn Huygens. Doe 't er ferstoar skreau Huygens yn syn deiboek fan 1669: *2 Meij, na een sieckte van slechts twee dagen, sterft mijn Vriend P. Post, bouwkundighe.* en *Obit amicus meus Petrus Post, Architectus*.  Ek skreau er foar Pieter Post in grêfskrift yn jambysk metrum:  

Pieter Post waard op 8 maaie 1669 beïerdige yn de Kleastertsjerke oan it Lange Voorhout yn De Haach.

## Wurk
De ûntwerpen fan Pieter Post waarden yn hiel in Europa neifolge.

Sjoch List yn it Nederlânsktalige artikel

### Bouwurken
In kar:

Den Haag - Prinsegracht 15.JPG|Hûs Dedel (De Haach)
Den Haag, Mauritshuis vanaf Hofvijver 2006-05-29 16.12.JPG|Mauritshûs (mei Jacob van Campen)
Huis ten Bosch.jpg|Huis ten Bosch (De Haach)
Huis Zwanenburg te Halfweg 20090927.jpg|Hûs Zwanenburg (Halfweg)
Oostkerk Middelburg.jpg|Easttsjerke (Middelburch)
RM14000 Dordrecht - Wijnstraat 123.jpg|*De Onbeschaamde* (Doart)
Johan de Witt Huis, Kneuterdijk 6, Den Haag.jpg|Johan de Witthûs (De Haach)
Waag Leiden 015.jpg|Waach (Leien)
Kruithuis.jpg|Krûdhûs (Delft)
Maastricht 2010-30-03 – Stadthaus am Markt - panoramio (cropped).jpg|Stedhûs (Maastricht)
Hofje van Nieuwkoop 010.jpg|Hofke fan Nieuwkoop
St. Lambertus, Buren.gif|Lambertustsjerke Buren
Heeze.jpg|Kastiel Heeze
Gouda waaggebouw februari 2003.jpg|Waach (Gouda) 
Stompetoren kerk 33110.jpg|Herfoarme tsjerke fan Stompetoren


### Skilderijen
Der binne net in soad skilderijen fan Pieter Post bekend. Syn betide wurk út de perioade 1629 -1633 is beynfloede troch Esaias van de Velde, Cornelis Vroom en Pieter de Molijn, dy 't mooglik ek syn learmaster wie. Om 1635 -1639 hinne ûntwurp er it beskildere plafond fan it hûs "Groot Salet" oan de Zijlstrjitte 62-64 yn Haarlim.  Ek letter, doe 't er foaral aktyf wie as arsjitekt, hat er út en troch skildere, wêrûnder in skoarstienstik dêr 't Caesar fan Everdingen de figueren foar skildere. Foar de skouboarch fan Jacob van Campen (yn Amsterdam) skildere er twa yllúzjonistyske dekorstikken, dy 't ferlern gien binne. Fierder is in grut tal sinjearre tekeningen fan syn arsjitektuerûntwerpen bewarre bleaun.